Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU /* COM/2014/0648 final */





OBRAZLOŽITVENI MEMORANDUM Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020[1], zlasti člen 10 Uredbe, omogoča uporabo Solidarnostnega sklada Evropske unije do letne zgornje meje v višini 500 milijonov EUR (cene iz leta 2011) nad zgornjimi mejami ustreznih razdelkov iz finančnega okvira. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002, kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014 o ustanovitvi Solidarnostnega sklada Evropske unije[2]. Na podlagi vlog Srbije, Hrvaške in Bolgarije je izračun pomoči iz Sklada, ki temelji na oceni skupne nastale škode, naslednji: Nesreča || Neposredna škoda (v mio. EUR) || Prag za večje nesreče (v mio. EUR) || Skupni stroški upravičenih ukrepov (v mio. EUR) || 2,5 % neposredne škode do praga (v EUR) || 6 % neposredne škode nad pragom (v EUR) || Uporabljena omejitev || Skupni znesek predlagane pomoči (v EUR) Srbija || 1 105,622 || 174,649 || 381,967 || 4 366 225 || 55 858 380 || ne || 60 224 605 Hrvaška || 297,629 || 254,229 || 108,799 || 6 355 725 || 2 604 000 || ne || 8 959 725 Bolgarija || 311,328 || 232,502 || 285,440 || 5 812 550 || 4 729 560 || ne || 10 542 110 SKUPAJ || || 79 726 440 Ob upoštevanju proučitve vlog[3], najvišjega možnega zneska nepovratnih sredstev iz Sklada in možnosti za prerazporeditev odobritev Komisija predlaga uporabo Solidarnostnega sklada Evropske unije v skupnem znesku 79 726 440 EUR. Komisija bo predložila predlog spremembe proračuna (PSP) za vključitev posebnih odobritev za prevzem obveznosti in odobritev plačil v proračun za leto 2014. V primeru nestrinjanja se začne postopek tristranskih pogovorov v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[4]. Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (ES) št. 2012/2002 z dne 11. novembra 2002, kot je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014 o ustanovitvi Solidarnostnega sklada Evropske unije[5], zlasti člena 4(3) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[6], zlasti točke 11 Sporazuma, ob upoštevanju predloga Komisije[7], ob upoštevanju naslednjega: (1) Evropska unija je ustanovila Solidarnostni sklad Evropske unije (v nadaljnjem besedilu: Sklad), da bi pokazala solidarnost s prebivalci območij, ki so jih prizadele nesreče. (2) Člen 10 Uredbe (EU, Euratom) št. 1311/2013 omogoča uporabo sredstev Sklada do letne zgornje meje 500 milijonov EUR (v cenah iz leta 2011). (3) Uredba (ES) št. 2012/2002 vsebuje določbe, v skladu s katerimi se lahko uporabijo sredstva Sklada. (4) Srbija je vložila vlogo za uporabo Sklada v zvezi s poplavami. (5) Hrvaška je vložila vlogo za uporabo Sklada v zvezi s poplavami. (6) Bolgarija je vložila vlogo za uporabo Sklada v zvezi s poplavami – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se uporabi Solidarnostni sklad Evropske unije za zagotovitev zneska 79 726 440 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 884. [2] UL L 311, 14.11.2002, str. 3 in UL L 189, 27.6.2014, str. 143. [3] C(2014) 7380. [4] UL C 373, 20.12.2013, str. 1. [5] UL L 311, 14.11.2002, str. 3 in UL L 189, 27.6.2014, str. 143. [6] UL C 373, 20.12.2013, str. 1. [7] UL C […], […], str. […].